text: Masser af bøvl på motorvejen
  13 juni 2014 kl. 07.46
  Morgentrafikken på motorvejen fra Kolding mod Esbjerg udviklede sig fredag morgen og formiddag til en kaotisk affære for mange trafikanter.
  Et mindre uheld i vestlig retning nær Holsted skabte kø. Og cirka en kilometer bagud skete der 20 minutter senere endnu et uheld, oplyser Syd- og Sønderjyllands Politi.
  - Fem biler tørnede sammen, og vragdele blev kastet godt rundt derude. Nogle af delene kom over i det østgående spor, fortæller vagtchef, Ole Aamann.
  Motorvejen var i kort tid var lukket for trafik i begge retninger.
  Ingen mennesker kom alvorligt til skade ved uheldene. Det første skete lidt før klokken syv og frem mod kl. 10 var der stadig ophobning af biler på strækningen.
  